CELEX: 62018TN0667
Language: el
Date: 2018-11-09 00:00:00
Title: Υπόθεση T-667/18: Προσφυγή-αγωγή της 9ης Νοεμβρίου 2018 — Pinto Teixeira κατά ΕΥΕΔ

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/58
            
         
      Προσφυγή-αγωγή της 9ης Νοεμβρίου 2018 — Pinto Teixeira κατά ΕΥΕΔ
      (Υπόθεση T-667/18)
      (2019/C 16/69)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: José Manuel Pinto Teixeira (Oeiras, Πορτογαλία) (εκπρόσωποι: S. Orlandi και T. Martin, δικηγόροι)
      
         Καθής-εναγομένη: Ευρωπαϊκή Υπηρεσία Εξωτερικής Δράσης
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 21ης Φεβρουαρίου 2018 με την οποία η ΑΔΑ απέρριψε το αίτημά του να ασκήσει εξωτερική δραστηριότητα δυνάμει του άρθρου 16 του ΚΥΚ·
               
            
                  —
               
               
                  να καταδικάσει την ΕΥΕΔ στα δικαστικά έξοδα και να την υποχρεώσει να καταβάλει σε αυτόν ποσό 10 000 ευρώ λόγω ηθικής βλάβης.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 16 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, καθόσον η προσβαλλόμενη απόφαση εκδόθηκε μετά τη λήξη της προθεσμίας των τριάντα εργάσιμων ημερών από την παραλαβή της δηλώσεως προθέσεώς του προσφεύγοντος να ασκήσει επαγγελματική δραστηριότητα μετά την παύση των καθηκόντων του.
               
            
                  2.
               
               
                  Με τον δεύτερο λόγο προβάλλονται πρόδηλα σφάλματα εκτιμήσεως που υποστηρίζεται ότι καθιστούν παράνομη την προσβαλλόμενη απόφαση, καθώς η δραστηριότητα που είχε την πρόθεση να ασκήσει ο προσφεύγων δεν συνδεόταν προδήλως με εκείνη που ασκούσε κατά τα τελευταία τρία έτη υπηρεσίας ούτε ήταν προδήλως ασύμβατη με τα συμφέροντα της ΕΥΕΔ.